                                                                                                             PATVIRTINTA
                                                                                                         Jonavos rajono savivaldybės
                                                                                                         administracijos direktoriaus 
                                                                                                         2019 m. spalio 16   d.
[bookmark: _GoBack]                                                                                                         įsakymu Nr. 13B-1319

TURTO IR APLINKOS APSAUGOS SKYRIAUS 
VYRIAUSIOJO SPECIALISTO
 PAREIGYBĖS APRAŠYMAS

I. SKYRIUS
PAREIGYBĖS CHARAKTERISTIKA

1. Turto ir aplinkos apsaugos skyriaus vyriausiasis specialistas (toliau – valstybės tarnautojas) yra karjeros valstybės tarnautojas.

II. SKYRIUS
PAREIGYBĖS PASKIRTIS

2. Valstybės tarnautojo pareigybė skirta savivaldybės būsto fondo ir savivaldybės būsto nuomos pageidaujančių asmenų sąrašų administravimui bei paramos būstui išsinuomoti įgyvendinimui.

III. SKYRIUS
VEIKLOS SRITIS

3. Šias pareigas einantis valstybės tarnautojas vykdo funkcijas specialiosiose savivaldybės būsto sąrašų administravimo ir paramos būstui išsinuomoti teikimo veiklos srityse.

                                                                          IV. SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti ne trumpesnę kaip vienerių metų darbo patirtį administravimo, strateginio planavimo, dokumentų valdymo, teisės aktų rengimo ar viešųjų pirkimų srityse;
4.2. turėti aukštąjį universitetinį išsilavinimą;
4.3. išmanyti Lietuvos Respublikos teisės aktus, reglamentuojančius veiklos sritis, vietos savivaldą, viešąjį administravimą, viešuosius pirkimus, korupcijos prevenciją, strateginį valdymą, teisėkūrą, dokumentų rengimą ir valdymą;
4.4. gebėti:
4.4.1. dirbti „MS Office“ programų paketu;
4.4.2. valdyti, kaupti, sisteminti, apibendrinti informaciją ir rengti išvadas;
4.4.3. savarankiškai planuoti, organizuoti savo veiklą;
4.4.4. sklandžiai dėstyti mintis raštu ir žodžiu;
4.4.5. analizuoti, vertinti ir rengti teisės aktus, jų projektus bei įgyvendinimo rekomendacijas.

V. SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. rengia teisės aktų, sutarčių bei kitų dokumentų projektus, susijusius su savivaldybės būsto fondo ir savivaldybės būsto nuomos pageidaujančių asmenų sąrašų administravimu bei paramos būstui išsinuomoti įgyvendinimu; 
5.2. veiklos sričių klausimais bendradarbiauja su valstybės ir savivaldybės įstaigų, įmonių bei organizacijų atsakingais asmenimis teikia projektus ir pasiūlymus dėl veiklos sričių reglamentavimo, strateginio planavimo bei įgyvendinimo tobulinimo;
5.3. administruoja savivaldybės būsto fondą, savivaldybės nuomojamų ir socialinių būstų sąrašus, teikia siūlymus dėl savivaldybės būsto nuomos reglamentavimo bei būsto nuomos kainų nustatymo;
5.4. administruoja socialinio būsto nuomos ir būsto nuomos kompensacijų pageidaujančių asmenų sąrašus, užtikrina paramos būstui išsinuomoti įgyvendinimą teisės aktų nustatyta tvarka;
5.5. vykdo savivaldybės tuščių būstų apskaitą, kontroliuoja savivaldybės būsto administratoriaus paraiškas dėl neišnuomoto savivaldybės būsto išlaikymo;  
5.6. nagrinėja prašymus bei teikia siūlymus dėl savivaldybės būsto nuomos sutarčių pakeitimo ir savivaldybės būsto išpirkimo teisės aktų nustatyta tvarka; 
5.7. dalyvauja savivaldybės būsto plėtros ir savivaldybės būsto nuomininkų skolų bei iškeldinimo klausimus nagrinėjančių komisijų bei darbo grupių veikloje;
5.8. analizuoja su funkcijų vykdymu susijusias kitų savivaldybių praktikas, užtikrina vykdomų funkcijų atitiktį valstybės ir savivaldybės strateginiams planams; 
5.9. atlieka su veiklos sričių tinkamu įgyvendinimu susijusias ir savivaldybės viešųjų pirkimų organizavimą reglamentuojančius teisės aktus atitinkančias viešųjų pirkimų procedūras, administruoja veiklos sričių viešųjų pirkimų sutartis;
5.10. dalyvauja komisijų ir darbo grupių, į kurias yra deleguotas veikloje, teikia apibendrintą informaciją apie komisijų ir darbo grupių veiklą tiesioginiam vadovui;
[bookmark: _Hlk21866747]5.11. kaupia ir sistemina su vykdomomis funkcijomis susijusią informaciją, teikia su veiklos sritimi susijusias konsultacijas, rašytinius paaiškinimus, atsako į su veiklos sritimi susijusius klausimus, reaguoja į su veiklos sritimi susijusias aktualijas, teisės aktų nustatyta tvarka, užtikrina su veiklos sritimi susijusių informacinių sistemų duomenų atnaujinimą, rengia aktualios informacijos viešinimo pranešimus;
5.12. teikia pasiūlymus tiesioginiam vadovui dėl vykdomų funkcijų reglamentavimo ir praktinio vykdymo tobulinimo bei efektyvinimo, vykdo kitas su veiklos sritimis susijusias tiesioginio vadovo pavestas užduotis.

VI. SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (ai).
                               _______________________________________________________


Susipažinau:

__________________________________           ___________        _________________________
                   (pareigos)                                                (parašas)                       (vardas, pavardė)

____________________
                  (data)
